

 

 ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΜΑΘΙΑΣ

ΔΗΜΟΣ ΒΕΡΟΙΑΣ

ΔΙΕΥΘΥΝΣΗ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ -ΤΟΥΡΙΣΜΟΥ

ΤΜΗΜΑ ΑΠΑΣΧΟΛΗΣΗΣ & ΤΟΥΡΙΣΜΟΥ

Κωδικός NUTS: EL521

Αρ. Πρωτ. : 15350/11-8-2020

**ΠΕΡΙΛΗΠΤΙΚΗ ΔΙΑΚΗΡΥΞΗ**

**ΗΛΕΚΤΡΟΝΙΚΟΥ ΑΝΟΙΚΤΟΥ ΔΙΑΓΩΝΙΣΜΟΥ**

**Ο Αντιδήμαρχος Βέροιας**

 Προκηρύσσει Ανοικτό Ηλεκτρονικό Διαγωνισμό σύμφωνα με τις διατάξεις του Ν.4412/2016 για την υπηρεσία με τίτλο: «Καινοτόμες ψηφιακές υπηρεσίες τουριστικής προβολής της πόλης της Βέροιας», εκτιμώμενης αξίας 89.900,00 € (συμ/νου Φ.Π.Α. 24%), με κριτήριο κατακύρωσης την πλέον συμφέρουσα από οικονομική άποψη προσφορά μόνο βάσει τιμής. CPV υπηρεσίας: 79413000-2, 79961100-9, 92111220-0, 72400000-4, 72200000-7. Αντικείμενο της υπηρεσίας είναι η ολοκληρωμένη τουριστική προβολή του Δήμου και των τοπικών επιχειρήσεων με ψηφιακά μέσα. Το φυσικό αντικείμενο περιλαμβάνει 4 δράσεις:

**Δράση 1 (CPV 79413000-2)**: Μελέτη προετοιμασίας για το σχεδιασμό των ψηφιακών υπηρεσιών προβολής της πόλης της Βέροιας. Μέσα από την καμπάνια και τις δράσεις ψηφιακού μάρκετινκγ, επιδιώκεται η τοποθέτηση και γνωστοποίηση του Δήμου Βέροιας, ως τουριστικός προορισμός τις τέσσερις (4) εποχές του έτους. Περιλαμβάνει τα παρακάτω πακέτα εργασίας:

**1.1.** Προσδιορισμός και αξιολόγηση των ιδιαίτερων χαρακτηριστικών του Δήμου Βέροιας και ανάλυση SWOT

**1.2.** Σχεδιασμός, διοργάνωση και συντονισμός συμμετοχικών διαδικασιών για τη διαμόρφωση στόχων και κοινού οράματος

**1.3.** Εκπόνηση Στρατηγικού Σχεδίου Μάρκετινγκ και Branding για το Δήμο Βέροιας

**1.4.** Προτάσεις για ανάπτυξη εργαλείων και μέσων προβολής

**1.5** Οδηγός Εφαρμογής City Branding

**1.6.** Ταξιδιωτικές εμπειρίες προορισμού

**Δράση 2 (CPV 79961100-9, 92111220-0):** Παραγωγή ψηφιακού Περιεχομένου: θα δημιουργηθεί περιεχόμενο αφήγησης εμπειρίας, φωτογραφικής αποτύπωσης και παραγωγή βίντεο

**Δράση 3 (CPV 72400000-4):** Ψηφιακή πλατφόρμα τουριστικής ενημέρωσης

**Δράση 4 (CPV 72200000-7):** Ψηφιακή σήμανση και εφαρμογή περιήγησης στην πόλη της Βέροιας , με έμφαση στον θρησκευτικό τουρισμό.

Φορέας χρηματοδότησης της παρούσας σύμβασης είναι η Περιφέρεια Κεντρικής Μακεδονίας, Κωδ. ΣΑ 2019ΕΠ00810001. Η δαπάνη για την εν λόγω σύμβαση βαρύνει την με Κ.Α. : 60.7341.006 σχετική πίστωση του προϋπολογισμού του οικονομικού έτους 2020 του Δήμου Βέροιας.

Η παρούσα σύμβαση χρηματοδοτείται από Πιστώσεις του ΕΣΠΑ.

Η σύμβαση περιλαμβάνεται στο πρώτο υποέργο της Πράξης: «Καινοτόμες ψηφιακές υπηρεσίες τουριστικής προβολής της πόλης της Βέροιας» η οποία έχει ενταχθεί στο Επιχειρησιακό Πρόγραμμα «Κεντρική Μακεδονία 2014-2020» με βάση την απόφαση ένταξης με αρ. πρωτ. 383/24.01.2019 (ορθή επανάληψη 19-02-2019) του Περιφερειάρχη Κεντρικής Μακεδονίας και έχει λάβει κωδικό MIS 5031843. Η παρούσα σύμβαση συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) και από εθνικούς πόρους μέσω του ΠΔΕ.

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης www.promitheus.gov.gr του συστήματος.

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε: α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι προσφορές υποβάλλονται από τους οικονομικούς φορείς ηλεκτρονικά, μέσω της παραπάνω διαδικτυακής πύλης του Ε.Σ.Η.ΔΗ.Σ. με ημερομηνία έναρξης **την 12η Αυγούστου και ώρα 14.00 και καταληκτική ημερομηνία την 1η Σεπτεμβρίου και ώρα 15.00** Η ηλεκτρονική αποσφράγιση των προσφορών θα γίνει την 7η Σεπτεμβρίου και ώρα 10.00πμ. Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν ψηφιακή υπογραφή, χορηγούμενη από πιστοποιημένη αρχή παροχής ψηφιακής υπογραφής. και να εγγραφούν στο ηλεκτρονικό σύστημα (Ε.Σ.Η.ΔΗ.Σ. - Διαδικτυακή πύλη www.promitheus.gov.gr).

Οι προσφορές υποβάλλονται για το σύνολο των υπηρεσιών. Δεν επιτρέπονται εναλλακτικές προσφορές.

Η εγγύηση συμμετοχής ανέρχεται στο ποσό των 1.450,00 ευρώ.

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα έξι (6) μηνών από την επόμενη της διενέργειας του διαγωνισμού.

Η διάρκεια της Σύμβασης ορίζεται σε δώδεκα (12) μήνες από την υπογραφή της.

Για πληροφορίες οι ενδιαφερόμενοι μπορούν να απευθύνονται στο Τμήμα Απασχόλησης & Τουρισμού του Δήμου Βέροιας, κατά τις εργάσιμες ημέρες και ώρες (αρμόδια υπάλληλος: Άννα Χατζηνικολάου, τηλ.: 2331350523, fax: 2331350515) , e-mail: annaxatz@veria.gr.

Ελεύθερη, άμεση και πλήρη & δωρεάν πρόσβαση στη διακήρυξη και τα λοιπά τεύχη του διαγωνισμού παρέχεται από την ιστοσελίδα του Δήμου Βέροιας στην διεύθυνση http://www.veria.gr**.,** καθώς και από τη διαδικτυακή πύλη www.promitheus.gov.gr.

Οι ενδιαφερόμενοι οικονομικοί φορείς έχουν δικαίωμα προσφυγής σύμφωνα με τα προβλεπόμενα στο άρθρο 3.4 της αναλυτικής διακήρυξης.

Τα αιτήματα για συμπληρωματικές πληροφορίες ή διευκρινήσεις επί των εγγράφων της σύμβασης υποβάλλονται ηλεκτρονικά, το αργότερο 10 ημέρες πριν την καταληκτική ημερομηνία υποβολής προσφορών, μόνο στο δικτυακό τόπο του διαγωνισμού μέσω της Διαδικτυακής πύλης www.promitheus.gov.gr, του Ε.Σ.Η.ΔΗ.Σ. και σχετικές απαντήσεις επί των αιτημάτων παρέχονται με τον ίδιο τρόπο.

Ο Αντιδήμαρχος

Βασίλειος Λυκοστράτης